Չիկագոյի յոթնյակի դատավարությունը

Չիկագոյի յոթնյակի դատավարությունը (անգլ.՝ The Trial of the Chicago 7), սպասվելիք ամերիկյան քրեական դրամա ֆիլմ, որի հեղինակը և ռեժիսորը Աարոն Սորկինն է։ Ֆիլմի դերասանական կազմը ներառում է այնպիսի դերասաններին, ինչպիսիք են Սաշա Բարոն Քոհենը, Էդի Ռեդմեյնը, Յահյա Աբդուլ-Մաթին II-ը, Ջերեմի Սթրոնգը, Ջոզեֆ Գորդոն-Լևիթը, Ալեքս Շարփը, Թոմաս Միդլդիթչը, Ֆրանկ Լանջելան, Վիլյամ Հերթը, Մայքլ Քիթոնը և Մարկ Ռայլենսը։
Ֆիլմի թողարկումը պլանավորվում է 2020 թվականի սեպտեմբերի 25-ի վրա Paramount Pictures-ի կողմից։


== Սյուժե ==
Ֆիլմը հիմնված է Չիկագոյի յոթնյակի պատմության վրա՝ յոթ մեղադրյալներից բաղկացած խումբը դաշնային կառավարության կողմից մեղադրվում է դավադրության և անկարգություններ հրահրելու մեջ։ Նրանց ներկայացվում են նաև այլ մեղադրանքներ, որոնք կապված են Վիետնամի պատերազմի դեմ և հակապատմական բողոքների հետ, որոնք տեղի են ունեցել Իլինոյս նահանգի Չիկագո քաղաքում 1968 թվականի դեմոկրատական կուսակցության ազգային համագումարի կապակցությամբ։


== Դերասանական կազմ ==
Սաշա Բարոն Քոհեն՝ Էբի Հոֆման
Էդի Ռեդմեյն՝ Թոմ Հայդեն
Ալեքս Շարփ՝ Ռենի Դեյվիս
Ջերեմի Սթրոնգ՝ Ջերի Ռուբին
Նոահ Ռոբինս՝ Լի Վայներ
Դենիել Ֆլահերթի՝ Ջոն Ֆրոյնես
Ջոն Քերոլ Լինչ՝ Դևիդ Դելինջեր
Յահյա Աբդուլ-Մաթին II՝ Բոբի Սիլ
Ջոզեֆ Գորդոն-Լևիթ՝ Ռիչարդ Շուլց
Ֆրանկ Լանջելա՝ Ջուլիուս Հոֆման
Մարկ Ռայլենս՝ Ուիլյամ Քանսթլեր
Քելվին Հարիսոն կրտսեր՝ Ֆրեդ Հեմփթոն
Մայքլ Քիթոն՝ Ռամզի Քլարք
Վիլյամ Հերթ՝ Ջոն Ն, Միթչել
Ջ․ ՄաքՔենզի՝ Թոմ Ֆորան
Թոմաս Միդլդիթչ
Բեն Շենքման՝ Լեոնարդ Վայնգլաս
Մաքս Ադլեր՝ Սթեն Վոջոհովսկի
Ուեյն Դյուվալ՝ Դեթ․ Փոլ ԴեԼուքա
Քեյթլին ՖիթցՋերալդ՝ Դեֆնի


== Արտադրություն ==
2007 թվականին հեղինակ Աարոն Սորկինը գրել է «Չիկագոյի յոթնյակի դատավարությունը» ֆիլմի սցենարը, որը հիմնված էր այդպես կոչված Չիկագոյի յոթնյակի դատավարություն վրա։ Պրոդյուսերներ Սթիվեն Սփիլբերգը, Ուոլթեր Փարքսը և Լորի ՄաքԴոնալդը համագործակցել են Սորքինի հետ սցենարը գրելիս, և Սփիլբերգը մտադիր էր դառնալ ֆիլմի ռեժիսորը։ Սաշա Բարոն Քոհենն սկզբից էլ ընտրվել է Էբի Հոֆմանի դերի համար։ Սփիլբերգը պլանավորում էր ընտրել Ուիլ Սմիթին Բոբի Սիլի դերի համար, և հանդիպել Հիթ Լեդջերի հետ, որպեսզի նա հանդես գա Թոմ Հայդենի դերում։ ԱՄՆ-ի հեղինակների միության գործադուլը, որը սկսել է 2007 թվականի նոյեմբերին և շարունակվել 100 օր, ստիպել է տեղափոխել նկարահանումների ժամկետները և նախագիծը հետաձգվել է։ Ավելի ուշ Սորկինը շարունակել է վերաշարադրել Սփիլբերգի սցենարը, և ռեժիսորը մտադիր էր դերասանական կազմում ընդգրկել հիմնականում անհայտ մարդկանց բյուջեն կրճատելու համար։ Փոլ Գրինգրասը և Բեն Սթիլերը, ըստ շշուկների, պետք է դառնային ֆիլմի ռեժիսորները, սակայն նախագիծն առաջ չէր շարժվում։
2018 թվականի հոկտեմբերին հայտարարվել է, որ Սորկինը ռեժիսոր է ընտրվել։ 2018 թվականի դեկտեմբերին ֆիլմը հետաձգվել է բյուջետային խնդիրների պատճառով, մինչև այն նորից չի վերածնվել և պատրաստ դարձել տեղայնացման առաջարկների համար։ Paramount Pictures-ը, ի վերջո, ձեռք է բերել ֆիլմի տեղայնացման իրավունքները։


=== Քասթինգ ===
2018 թվականի հոկտեմբերին Բարոն Քոհենը և Էդի Ռեդմեյնը միացել են դերասանական կազմին։ 2018 թվականի նոյեմբերին Ջոնաթան Մեյջորսը նույնպես միացել է նրանց։ 2019 թվականին Սեթ Ռոգենը, Ջոզեֆ Գորդոն-Լևիթը և Ալեքս Շարփը համալրել են դերակատարների ցանկը։ Ավելի ուշ Մայքլ Քիթոնը միացել է ֆիլմի նկարահանումներին։ Օգոստոսին, Ֆրանկ Լանջելան և Մարկ Ռայլենսը ավելացվել են դերասանական կազմին։ Սեպտեմբերին Ջերեմի Սթրոնգը փոխարինել է Ռոգենին։ Հոկտեմբերին Յահյա Աբդուլ-Մաթին II-ը փոխարինել է Մեյջորսին, և դերասանական կազմին են միացել Քելվին Հարիսոն կրտսերը, Քիթոնը, Վիլյամ Հերթը, Ջ․ ՄաքՔենզին, Թոմաս Միդլդիթչը, Մաքս Ադլերը և Բեն Շենքմանը։


=== Նկարահանումներ ===
Հիմնական արտադրությունը պլանավորվել է սկսել 2019 թվականի սեպտեմբերին, սակայն այն սկսել է հաջորդ ամիս՝ հոկտեմբերին Չիկագոում և Նյու Ջերսիում։ Նյու Ջերսիի Մորիս շրջանի նկարահանումները տեղի են ունեցել Հենեսի Հոլում։


== Թողարկում ==
Ֆիլմի սահմանափակ թողարկումը կայանալու է 2020 թվականի սեպտեմբերի 25-ին, իսկ ընդլայնված թողարկումը՝ 2020 թվականի հոկտեմբերի 2-ին։


== Ծանոթագրություններ ==


== Արտաքին հղումներ ==
«Չիկագոյի յոթնյակի դատավարությունը»(անգլ.) ֆիլմը Internet Movie Database կայքում